**Kis Tibor (Quimby): Most múlik pontosan**

Most múlik pontosan,  
Engedem hadd menjen,  
Szaladjon kifelé belőlem  
Gondoltam egyetlen  
nem vagy itt jó helyen  
nem vagy való nekem  
Villámlik, mennydörög  
ez tényleg szerelem.  
  
Látom, hogy elsuhan   
felettem egy madár  
tátongó szívében szögesdrót  
csőrében szalmaszál  
Magamat ringatom,  
míg ő landol, egy almafán  
az Isten kertjében  
almabort inhalál,  
  
Vágtatnék tovább veled az éjben  
Az álmok foltos indián lován  
Egy táltos szív remeg a konyhakésben  
Talpam alatt sár és ingovány  
  
Azóta szüntelen  
őt látom mindenhol  
Meredten nézek, a távolba  
otthonom kőpokol  
szilánkos mennyország  
folyékony torz tükör  
szentjánosbogarak fényében tündököl...  
  
Vágtatnék tovább veled az éjben  
Az álmok foltos indián lován  
Egy táltos szív remeg a konyhakésben  
Talpam alatt sár és ingovány  
  
Most múlik pontosan,  
Engedem hadd menjen,  
Szaladjon kifelé belőlem  
Gondoltam egyetlen,  
nem vagy itt jó helyen,  
nem vagy való nekem.  
Villámlik, mennydörög,  
ez tényleg szerelem...